laion/Wikipedia-Exotic huggingface dataset:
זוהר נרנסט

זוהר נרנסט הוא מקור אור מיושן, המספק קרינה רציפה בטווח תת-אדום, לשימוש בספקטרוסקופיה. המתקן פותח על ידי הכימאי חתן פרס נובל ולטר נרנסט. צורתה הייתה בדרך כלל גליל או שפופרת העשויים מתערובת של כמה תחמוצות מתכת. לדוגמה -זירקוניום דו-חמצני (ZrO2), תחמוצת איטריום (Y2O3) ותחמוצת ארביום (Er2O3) ביחס משקלי 3:7:90. המנורה חוממה באופן חשמלי לטמפרטורת העבודה, כ-2,000 מעלות צלזיוס. להתחלת החימום נדרש מקור חום חיצוני, כיוון שהחומר מבודד חשמלי בטמפרטורת החדר, ומוליכותו עולה רק בטמפרטורות גבוהות יותר. המתקן פולט את עיקר הקרינה באורכי גל של 2 עד 14 מיקרון. מקור אור זה הוחלף על ידי מתקן דומה בשם גלובר (Globar), העשוי מסיליקון קרביד (SiC), ומפיץ קרינה בטווח הרצוי כבר בטמפרטורה של 1,100 מעלות צלזיוס. הגלו-בר אינו דורש מקור חום חיצוני, כיוון שהחומר מוליך חשמל בכל טמפרטורה. מקור זה גם מתאים יותר לשימוש במערכות ואקום. מדיה וקבצים בנושא זוהר נרנסט בוויקישיתוף ערך זה הוא קצרמר בנושא פיזיקה ובנושא כימיה. אתם מוזמנים לתרום לוויקיפדיה ולהרחיב אותו.
שרת פרוקסי

שרת פרוֹקסי (באנגלית: Proxy server; החלופה העברית על פי האקדמיה ללשון העברית: שרת מתווך) הוא שרת שתפקידו העיקרי לספק גישה מהירה למשאבים חיצוניים ברשת מחשבים. הסוואת כתובת ה-IP מתאפשרת על ידי חיבור לשרת פרוקסי שדרכו כל חיבורי האינטרנט עוברים (הנתונים נשלחים אליו וממנו אל השרת ומן השרת אליו ועד למשתמש) כפי שניתן לראות בתמונה. תפקידו העיקרי של שרת הפרוקסי מתאפשר באמצעות תוכנה השומרת בזיכרון המטמון שלו עותקים של דפי אינטרנט ומאפשרת גישה מהירה אליהם מהמחשבים המחוברים לפרוקסי. בחלק מהמקרים משמש הפרוקסי כנקודת הפרדה וביקורת בין רשת המחשבים הפנימית של הארגון אליו הוא שייך לבין העולם החיצוני. הוא מאפשר מעקב, חסימה או שינוי לדפי HTML על פי מדיניות הארגון בענייני אבטחת מידע ותכני מידע קבילים (אפשר, למשל, לחסום אתרים פורנוגרפיים). יש מקרים שהוא משמש למימוש SSO (מסיר את הצורך בהכנסת שם לכל אפליקציה שונה) ולהוספת הגנות לדפי הארגון על פי הרשאת המשתמש. שרתי פרוקסי אחרים, הנקראים שרתי פרוקסי אנונימיים, מאפשרים פרטיות. על ידי שימוש בשרת פרוקסי, המחשבים איתם הגולשים יוצרים קשר, מזהים את כתובת ה־IP של שרת הפרוקסי במקום את כתובת ה־IP של הגולש. בנוסף, ישנם שרתי פרוקסי שלא מאפשרים לאתרים ולמחשבים שאיתם גולשים לדעת שהם מתקשרים עם שרת פרוקסי. פרוקסי הפוך מונחים בתוכנה מדיה וקבצים בנושא שרת פרוקסי בוויקישיתוף שָׁרָת מְתַוֵּךְ במילון טכנולוגיית המידע: תקשורת נתונים (תשס"ג), באתר האקדמיה ללשון העברית ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
גב (אל)

גֶּבּ או סֶבּ או קֶבּ הוא שמו של אל האדמה וההאנשה של הארץ במיתולוגיה המצרית. מאחר שהמצרים האמינו כי "דואת" - השאול נמצא מתחת לפני האדמה, מכונה גב כ"מכיל המתים" או "כולא המתים" אשר אינם ראויים להגיע ל"אארו" (גן העדן במיתולוגיה המצרית). גב הוא בעל עור בצבע ירוק, כסמל לצמחים שעל האדמה. על פי האמונה המצרית גב הוא בעלה של נות (אלת השמים), ובנם של היסודות תפנות (לחות) ושו (יובש). גב ונות הם הוריהם של האלים אוסיריס, סת, איזיס ונפתיס. במהלך השנים הפך ההירוגליף המציין את שמו של האל למונח המציין אדמה ניתנת לעיבוד, ובהמשך למונח המציין "צמחייה". בהתאם לשינוי אטימולוגי זה החלו לתאר את האל כאשר שעורה צומחת בין צלעותיו. בחלוף השנים הפך ההירוגליף לציין "שומן" (כתוצאה של אוכל רב), והמונח התפתח לציין "אווז". תיאורים מאוחרים של המיתולוגיה מתארים את האל בדמות אווז, אשר הטיל ביצה ממנה בקע האל רע. תיאורים מיתולוגיים מאוחרים יותר מתארים אותו כבעלה של רננוטט - אלת התבואה, ואימה של נהבקאו. אלוהויות במצרים העתיקה מדיה וקבצים בנושא גב בוויקישיתוף שירה מצרית המזכירה את גב (באנגלית) גב, באתר אנציקלופדיה בריטניקה (באנגלית)
רין טין טין

רין טין טין (אנגלית: Rin Tin Tin ובשנות ה-20 וה-30 Rin-Tin-Tin) היה שם שניתן למספר כלבי רועה גרמני אשר הופיעו בסרטי קולנוע וטלוויזיה. הכלב הראשון שנשא שם זה (הופיע בין התאריכים 10 בספטמבר 1918 (משוער) - 10 באוגוסט 1932), נמצא כגור במכלאת כלבים בצרפת על ידי חייל אמריקאי, לי דאנקן, בשלהי מלחמת העולם הראשונה. הכלב שב[דרושה הבהרה] עם בעליו בסוף המלחמה לביתו בלוס אנג'לס, קליפורניה. הוא זכה לכינוי רינטי (Rinty) ואומן לבצע תעלולים שונים, ביניהם הוא היה יכול לזנק למרחק של למעלה מ-3.5 מטר. רין טין טין לכד את תשומת לבו של מפיק הסרטים צ'ארלס ג'ונס בתצוגת כלבים וזה שילם לדנקן תמורת הסכמתו להנציח את הכלב בסרט. פריצת הדרך הגדולה של רין טין טין הייתה כאשר מילא את מקומו של זאב מרדן בסרט The Man From Hell's River בשנת 1922. מאז מילא את תפקיד הזאב בסרטים רבים, אף שמעולם לא נראה כזאב. בשנת 1923 כיכב לראשונה בסרט Where The North Begins לצידה של השחקנית קלייר אדמס. הסרט היה ללהיט ויש אף שטוענים כי הציל את האחים וורנר מפשיטת רגל. באותה שנה כיכב אף בסרט Shadows of the North. בשנת 1925 בסרט Clash of the Wolves, בשנת 1927 A Dog of the Regiment, בשנת 1929 Tiger Rose ובשנת 1931 The Lightning Warrior. הצלחתו של רין טין טין אצל האחים וורנר הולידה מספר חיקויים באולפני סרטים אחרים. החל משנת 1930 ועד לשנת 1955 שודרו שלוש סדרות של תסכיתי רדיו על רין טין טין בארצות הברית. עד לשנת 1932 נשמעו ברדיו נביחותיו של רין טין טין המקורי. עם מותו, בשנת 1932 (על פי הסיפור בהוליווד מת בזרועותיה של כוכבת הסרטים ג'ין הארלו), דאג בעליו להטיסו בחזרה לצרפת לקבורה בבית הקברות המפורסם לכלבים בפרברי פריז Cimetière des Chiens. שמו של רין טין טין הונצח בשדרת הכוכבים של הוליווד. בתקופתו נחשבה התנהגותו של רין טין טין לאמינה ומוערכת ביחס לכלבים אחרים שהשתתפו בסרטים, עם זאת כלבים המופיעים בסרטים חדשים יותר מופיעים בצורה אמינה הרבה יותר בזכות התקדמות שיטות האילוף. בשנות ה-30, 40 ו-50 של המאה ה-20 הופיעו שני כלבים נוספים בשם רין טין טין בסרטים שונים, אף שמראם היה שונה מזה של הכלב הכוכב המקורי. רין טין טין מוזכר בשירו של אהוד מנור "ימים של קולנוע" שהלחין שמוליק קראוס ובוצע על ידי ההרכב "הטוב, הרע והנערה", שכלל את בני אמדורסקי, ישראל גוריון וג'וזי כץ. מדיה וקבצים בנושא רין טין טין בוויקישיתוף רין טין טין, במסד הנתונים הקולנועיים IMDb (באנגלית) רין טין טין, באתר אנציקלופדיה בריטניקה (באנגלית) רין טין טין, באתר "Find a Grave" (באנגלית)
ניקור מותני

ניקור מותני או ניקור חוט השדרה (באנגלית - Lumbar puncture ובקיצור LP) הוא הליך רפואי אבחנתי המתבצע לשם גילוי זיהומים, דלקות וגידולים הקשורים למוח ולמערכת העצבים, ובמיוחד לאיבחון או שלילת מחלות כדלקת קרום המוח בגוף הנבדק. הניקור המותני הוצג לראשונה בשנת 1891 על ידי הפנימאי והכירורג הגרמני היינריך קווינקה. הפעולה כרוכה בנטילת דגימה מהנוזל המוחי-שדרתי הנמצא סביב חוט השדרה. הנבדק מושכב על צידו, אזור הבדיקה עובר חיטוי, ומחט מוחדרת בעדינות באזור שבין החוליות המותניות הרביעית והחמישית או באזור שבין החוליות המותניות השלישית והרביעית, לעיתים בהרדמה מקומית. דגימה מהנוזל המוחי-שדרתי נלקחת לבדיקת מעבדה לצורך ביצוע אנליזה ביוכימית, מיקרוביולוגית וציטולוגית. במצב נורמלי הנוזל שקוף וצלול, ומכיל מעט חומרי מזון (נוטריינטים), חלבוני פלזמה ותאי דם לבנים בודדים. חריגות בהרכבו של הנוזל המוחי-שדרתי עשויות להעיד על הפרעות נוירולוגיות שונות. כך למשל הופעת חיידקים או עלייה בשיעור תאי הדם הלבנים בנוזל, כתוצאה מדלקת זיהומית במוח או בחוט השדרה, משווים לנוזל מראה עכור. שינויים אחרים בנוזל, כגון שיעור החלבונים או הסוכרים, הופעת נוגדנים מסוימים או תאי דם אדומים, מעידים על הפרעות אחרות. בניקור מותני ניתן לאבחן את דלקת קרום המוח, גידולים במערכת העצבים, טרשת נפוצה, תסמונת גייאן-בארה, עגבת, הידרוצפלוס, דימום מוחי תת-עכבישי ועוד. בפעוטות הלוקים בחום גבוה ובלתי מוסבר, מקובל לערוך את הניקור כדי לשלול את דלקת קרום המוח. הניקור נחשב לאמצעי האמין היחיד לשלילת המחלה, שילדים בגיל הרך נמצאים בסיכון גבוה יחסית ללקות בה, משום שקישיון עורף, תסמין אחר למחלה, אינו מובחן בגיל זה. ניקור מותני עלול להיות מלווה בכאבי ראש וכאבי גב החולפים לאחר מספר ימים. במקרים מסוימים משמש ניקור מותני לצורכי כימותרפיה. רוברט ברקוב (עורך ראשי), מרק, המדריך הרפואי השלם לבית ולמשפחה, כנרת זמורה ביתן דביר, 2002. עמ' 286, 374 מדיה וקבצים בנושא ניקור מותני בוויקישיתוף ניקור מותני, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הרובע העשרים של פריז

הרובע העשרים של פריז (בצרפתית: XXe arrondissement), הממוקם בגדה הימנית, הוא אחד מעשרים הרבעים של פריז, צרפת. ברובע נמצאים האזורים הקוסמופוליטיים מנילמונטן ובלוויל, שקלטו גלים רבים של מהגרים מאז אמצע המאה ה-19. כיום, בבלוויל מצוי רובע הצ'יינהטאון השני בגודלו בפריז. הרובע העשרים מוכר הודות לבית הקברות פר לשז שבתחומו, בו קבורים אישים מפורסמים, כגון המלחינים פרדריק שופן וג'ואקינו רוסיני, הסופרים אוסקר ויילד ומרסל פרוסט, הציירים קאמי פיסארו וז'אק-לואי דויד, זמר הרוק ג'ים מוריסון ועוד רבים אחרים. שטח הקרקע של הרובע הוא 5.984 קמ"ר. אוכלוסיית הרובע העשרים של פריז הגיעה לשיאה בשנת 1936, עם 208,115 תושבים. גם כיום, הרובע צפוף מאוד בתושבים ובפעילות עסקית, עם 182,952 תושבים ו-54,786 משרות, על פי מפקד האוכלוסין האחרון שנערך בשנת 1999. כל אחד מעשרים הרבעים של פריז מחולק בעצמו לארבעה רבעים (quartiers). הרבעים הפנימיים של הרובע העשרים הם: רובע בלוויל (Quartier de Belleville) רובע סן-פרגו (Quartier de Saint-Fargeau) רובע פר-לשז (Quartier du Père-Lachaise) רובע שרון (Quartier Charonne) אתר האינטרנט הרשמי של הרובע העשרים של פריז (בצרפתית) הרובע העשרים של פריז, ברשת החברתית פייסבוק הרובע העשרים של פריז, ברשת החברתית אקס (טוויטר) אגודת ההיסטוריה והארכאולוגיה של הרובע העשרים (בצרפתית) מאיר בלייך, ‏אופי מהפכני, היסטוריה מרתקת והווה תוסס: ביקור ברובע ה-20 של פריז, באתר מעריב אונליין, 21 במרץ 2019
גוטי

חוסה מריה גוטיירס הרננדס (ספרדית: José María Gutiérrez Hernández; נולד ב-31 באוקטובר 1976), המכונה גוטי, הוא כדורגלן עבר ספרדי ששיחק בעמדת קשר בריאל מדריד ובנבחרת ספרד. גוטי החל את הקריירה ב-1986 בגיל 9 בקבוצת הילדים של ריאל מדריד, ונחשב לשחקן מוכשר. הוא המשיך לשחק בכל קבוצות הגילאים של הקבוצה. ב-1996 גוטי צורף לסגל הקבוצה הבוגרת של ריאל, ובעונתו הראשונה השתתף ב-16 משחקים. באותה עונה ריאל זכתה באליפות ספרד, וגוטי זכה באליפות אירופה עד גיל 21 עם נבחרת ספרד. בעונת 2000/1999 גוטי הבקיע שישה שערי ליגה ושער אחד בליגת האלופות. באותה עונה ריאל זכתה באליפות אירופה, ולאחר משחק הגמר מול ולנסיה גוטי הפך לשחקן הרכב קבוע בריאל. גוטי היה אחד מהשחקנים הבולטים בריאל בעידן "הגלאקטיקוס", כאשר בעונה הראשונה של העידן כבש 14 שערים ב-32 משחקי ליגה ו-4 שערים נוספים בליגת האלופות. ריאל זכתה באליפות ספרד וגוטי עצמו צורף לסגל הנבחרת הבוגרת של ספרד. לאחר הצטרפותו של זינדין זידאן בעונת 2002/2001 חלה דעיכה במעמדו של גוטי והוא מיעט לשחק. באותה עונה ריאל זכתה באליפות אירופה פעם נוספת. לאחר הצטרפותם של רונאלדו ודייוויד בקהאם, בעונות 2002/2003 עד 2004/2005, מעמדו של גוטי הוסיף לדעוך. אולם, לאחר שבקהאם נפצע גוטי חזר להרכב הראשון של ריאל אך לא הפגין יכולת גבוהה ואיבד את מקומו. למרות זאת, בעונת 2005/2004 גוטי הפך לשחקן הרכב קבוע בנבחרת ספרד למרות יכולתו הלא טובה בקבוצה. מאז עונת 2004/2005 גוטי שותף בפחות משחקים, ובגלל מיעוט דקות משחק שקל לעזוב את ריאל. לאחר הגעתו של המאמן פאביו קאפלו בעונת 2006/2007 גוטי שיחק רבות בעמדת הקישור, ולקראת סיום העונה הפגין יעילות רבה כקשר יצירתי ובישל מספר שערים חשובים, מה שסייע לקבוצתו לזכות באליפות. בעונת 2007/08, כשהמאמן היה ברנד שוסטר, גוטי שיחק מספר רב יותר של משחקים, מה שבא לידי ביטוי גם בשערים שכבש, ביניהם צמד בניצחון ריאל מדריד על ריאל ואיאדוליד. בעונת 2009/2010 כאשר כריסטיאנו רונאלדו וקאקה הצטרפו לקבוצה, מעמדו של גוטי בהרכב דעך שוב. המאמן לשעבר מנואל פלגריני החליט לצרף אותו מספר משחקים וכאשר נכנס גוטי השאיר את חותמו בכמה מאותם משחקים, זה בא לידי ביטוי כאשר נכנס כמחליף במשחק נגד ראסינג סנטאדר ובישל שער לגונסאלו היגוואין. בשנת 2010 בתאריך 25 ביולי גוטי כינס מסיבת עיתונאים בה הודיע על עזיבתו וחתימתו בבשיקטש הטורקית, אותה אימן ברנד שוסטר. ב-11 ביולי 2012, הודיע גוטי על פרישה מכדורגל לאחר שלא מצא מועדון לשחק בו. בינואר 2016 מונה למאמן קבוצת הנוער של ריאל מדריד. ב-11 ביולי 2018 מונה לעוזר מאמן בבשיקטש. ב-5 בנובמבר 2019 מונה למאמן אלמריה מהליגה הספרדית השנייה. הוא פוטר מאימון הקבוצה ב-26 ביוני 2020, והוחלף על ידי מריו סילבה. גוטי נישא למנחת הטלוויזיה הספרדית ארנצ'ה דה בניטו ב-22 ביוני 1999. לזוג שני ילדים, בן ובת, ובשנת 2009 הם התגרשו. מדיה וקבצים בנושא גוטי בוויקישיתוף גוטי, ברשת החברתית אקס (טוויטר) גוטי, ברשת החברתית אינסטגרם גוטי, באתר Transfermarkt גוטי, באתר Fussballdaten.de (בגרמנית) גוטי, באתר Soccerway גוטי, באתר BDFutbol גוטי, באתר WorldFootball.net גוטי, באתר National Football Teams גוטי, באתר FootballDatabase.eu פרופיל המאמן, באתר Transfermarkt אחרי 17 שנים של כדורגל: גוטי החליט לפרוש, באתר ONE‏, 12 ביולי 2012 Guti, the new coach of Almeria, MARCA in English, ‏2019-11-04 (באנגלית)
ויטאלי גינזבורג

ויטאלי לזרביץ' גינזבורג (רוסית: Виталий Лазаревич Гинзбург; ‏4 באוקטובר 1916 – 8 בנובמבר 2009) היה פיזיקאי ואסטרופיזיקאי יהודי רוסי, חבר האקדמיה הרוסית למדעים, יורשו של איגור תם בראשות המחלקה לפיזיקה תאורטית במכון לפיזיקה של האקדמיה (FIAN). חתן פרס נובל לפיזיקה לשנת 2003. גינזבורג נולד למשפחה יהודית במוסקבה ב-1916. אביו היה מהנדס, מומחה לטיהור מים. הוא נולד במוהילב וקיבל השכלה בריגה. אמו הייתה רופאה, ילידת ליאפייה. היא נפטרה בשנת 1920. אחותה עזרה לגדל את גינזבורג הצעיר. קרובי משפחתה נרצחו כאשר לטביה נכבשה על ידי הנאצים. בשנת 1932 גינזבורג החל לעבוד במעבדה לצילומי רנטגן. במעבדה הוא הכיר את וינאמין צוקרמן ולב אלטשולר. הם הפכו לחברים קרובים עד סוף חייהם. הוא סיים את לימודי הפיזיקה במוסקבה ב-1938. ב-1942 קיבל תואר דוקטור. החל משנת 1940 עבד במכון לבדב לפיזיקה במוסקבה. בין הישגיו: ניסוח תאוריה פנומנולוגית חלקית של מוליכות על; תאוריית לנדאו-גינזבורג, אותה פיתח עם לב לנדאו ב 1950; חקר התקדמות גלים אלקטרומגנטיים בפלזמה (למשל היונוספירה) ותאוריה אודות מקור הקרינה הקוסמית. בשנות החמישים מילא גינזבורג תפקיד מפתח בפרויקט פיתוח פצצת המימן הסובייטית. רעייתו השנייה של גינזבורג נעצרה ב-1944 ונשלחה לשלוש שנים במחנה עבודה, לאחר שהורשעה בתכנון התנקשות בסטלין. הם התחתנו בשנת 1946, לאחר שחרורה. גינזבורג זיהה עצמו כיהודי אתאיסט, ומאז התמוטטות ברית המועצות היה פעיל מאוד בחיים היהודיים ברוסיה. הוא היה חבר מועצת המנהלים של הקונגרס היהודי-רוסי ונודע כתומך ישראל ולוחם באנטישמיות. פרס המדינה של ברית המועצות, 1953. פרס לנין, 1966. מדליית הזהב של האגודה האסטרונומית המלכותית, 1991. פרס וולף לפיזיקה, 1994/5. מדליית זהב על שם לומונוסוב, 1995. פרס נובל בפיזיקה, 2003, יחד עם אלכסיי אבריקוסוב ואנתוני לגט, על מחקרים בתחום העל מוליכות ועל נוזליות. 2 עיטורי ההצטיינות למען המולדת עיטור לנין 2 עיטורי פועלי הדגל האדום 2 עיטורי אות הכבוד אסטרואיד 8132 Vitginzburg נקרא על שמו. מדיה וקבצים בנושא ויטאלי גינזבורג בוויקישיתוף ויטאלי גינזבורג, באתר פרס נובל (באנגלית) ויטאלי גינזבורג, באתר פרויקט הגנאלוגיה במתמטיקה ויטאלי גינזבורג, באתר אנציקלופדיה בריטניקה (באנגלית) ויטאלי גינזבורג, באתר "Find a Grave" (באנגלית) רוסיה: נפטר יהודי שעזר לפתח את פצצת המימן, 9.11.2009, אתר nrg
נבחרת ספרד

האם התכוונתם ל... נבחרת ספרד בכדורגל נבחרת ספרד בכדורגל נשים – מייצגת את ספרד בתחרויות כדורגל נשים בינלאומיות נבחרת ספרד בכדורסל נבחרת ספרד בכדורסל נשים – קבוצת כדורסל נשים הלאומית של ספרד נבחרת ספרד בטניס נבחרת ספרד בכדוריד נבחרת ספרד בכדורגל עד גיל 21 – נבחרת הכדורגל הצעירה של ספרד
ג'וזפה טורלי

ג'וזפה טורלי (באיטלקית: Giuseppe Torelli‏; 22 באפריל 1658 - 8 בפברואר 1709) היה ויולן וכנר, פדגוג ומלחין איטלקי, העומד בשורה אחת עם קורלי בין מפתחי הקונצ'רטו והקונצ'רטו גרוסו של תקופת הבארוק. עיקר חשיבותו של טורלי בתרומתו לפיתוח הקונצ'רטו הכלי (1972 Newman) עמ' 142), בייחוד קונצ'רטי גרוסי וקונצ'רטו סולו, לכלי קשת וקונטינואו, נוסף להיותו מלחין הבארוק הפורה ביותר לחצוצרות (Tarr 1974). טורלי נולד בוורונה. לא ידוע אצל מי למד כינור, אם כי משערים שהיה תלמיד של לאונרדו ברוניולי או של ברתולמאו לאורנטי, אך ידוע בוודאות, שהלחנה למד אצל "ג'אקומו אנטוניו פרטי". ב-27 ביוני 1684, בגיל 26, הצטרף לאקדמיה פילארמוניקה בקבוצת הכינור השני. בשנת 1689 התמנה למאסטרו די קונצ'רטו בחצר גיאורג פרידריך השני, המרקיז מברנדנבורג-אנסבאך, שם ניצח על התזמורת בביצוע pazzie d'amore e dell'interesse, יצירה דרמטית שחיבר המאסטרו די קאפלה, הקסטראטו "פרנצ'סקו פיסטוקי", לפני שיצא לווינה בדצמבר 1699. הוא חזר לבולוניה במועד לא ידוע לפני פברואר 1701, כאשר הוא מופיע ככנר ברשימת הנגנים של ב"קאפלה מוזיקלה" המחודשת בסאן פטרוניו, בניהולו של מורו לשעבר להלחנה, פרטי.(Schnoebelen and Vanscheeuwijk 2001). טורלי מת ב-1709 בבולוניה וכתבי היד שלו שמורים שם בארכיב של סאן פטרוניו. אחיו של ג'וזפה, פליצ'ה טורלי, היה צייר בולונזי בעל מוניטין צנועים, שנמנה בהמשך עם מייסדי ה"אקדמיה קלמנטינה". המוכר ביותר בין תלמידיו הרבים של טורלי היה פרנצ'סקו מנפרדיני. 10 טריו סונאטות עם באסו קונטינואו, אופוס 1 (1680) 12 קונצ'רטינו קאמריים לכינור וצ'לו, אופוס 4 (1688) 12 קונצ'רטי מוזיקלי לארבעה, אופוס 6 (1698) 12 קונצ'רטי גרוסי פסטורליים לחג המולד, אופוס 8 (1709) יותר מ-30 קונצ'רטי לחצוצרה אחת עד 4 חצוצרות, ביניהם סינפוניה ל-4, שחוברה אחרי 1702 ולא יצאה לאור בחייו. היצירה היא קונצ'רטו ל-4 חצוצרות ותזמורת, הדורשת מינימום של ארבעה אבובים, שני בסונים, טרומבון, טימפני, ארבעה כינורות, שתי ויולות, ארבעה צ'לי, שני קונטרבסים וקונטינואו. Bukofzer, Manfred F. 1947. Music in the Baroque Era: From Monteverdi to Bach. New York: W. W. Norton. Newman, William S. 1972. The Sonata in the Baroque Era. New York: W. W. Norton. Schnoebelen, Ann, and Marc Vanscheeuwijk. 2001. "Torelli, Giuseppe." The New Grove Dictionary of Music and Musicians, ed. S. Sadie and J. Tyrrell. London: Macmillan. Tarr, Edward H. 1974. Unpaginated editorial notes to his edition of Giuseppe Torelli, Sinfonia a 4, G. 33, in C major. London: Musica Rara. מדיה וקבצים בנושא ג'וזפה טורלי בוויקישיתוף ג'וזפה טורלי, באתר AllMusic (באנגלית) ג'וזפה טורלי, באתר MusicBrainz (באנגלית) ג'וזפה טורלי, באתר Discogs (באנגלית)
גד (פירושונים)

האם התכוונתם ל... גד – מילה נרדפת למזל גד – דמות מקראית, בנו של יעקב שבט גד – אחד משבטי ישראל גד החוזה – נביא בתקופת דוד המלך גד (אל) – אל המזל השמי גד (צמח) – סוג של צמחים בעלי פרחים ממשפחת הסוככיים כוסברה (בעברית: גד השדה) – צמח תבלין, מין בסוג גד מחלבות גד – יצרן ישראלי של מוצרי חלב אישים: ג'וש גד – שחקן אמריקאי דורה גד – אדריכלית ומעצבת פנים ישראלית הדר גד – ציירת ישראלית ז'יל גד – מנהיג סוציאליסטי צרפתי שלום גד – מוזיקאי ישראלי גדי (פירושונים) אישים ששמם הפרטי הוא גד
חבורת אוטומורפיזמים

בתורת החבורות, חבורת האוטומורפיזמים של חבורה ( G , ∗ ) {\displaystyle (G,*)} , שסימונה המקובל Aut ( G ) {\displaystyle {\text{Aut}}(G)} , היא אוסף כל האוטומורפיזמים של החבורה לעצמה, כלומר, אוסף הפונקציות ההפיכות σ : G → G {\displaystyle \sigma :G\to G} , המקיימות את התנאי σ ( g 1 ∗ g 2 ) = σ ( g 1 ) ∗ σ ( g 2 ) {\displaystyle \sigma (g_{1}*g_{2})=\sigma (g_{1})*\sigma (g_{2})} (מאקסיומה זו נובע גם כי σ ( e ) = e {\displaystyle \sigma (e)=e} , כאשר e {\displaystyle e} הוא איבר היחידה של G {\displaystyle G} ). אם G {\displaystyle G} היא חבורה, כל פעולת הצמדה, מהצורה x ↦ g x g − 1 {\displaystyle x\mapsto gxg^{-1}} , היא אוטומורפיזם, הנקרא אוטומורפיזם פנימי. אוסף האוטומורפיזמים הפנימיים הוא תת-חבורה נורמלית של Aut ( G ) {\displaystyle {\text{Aut}}(G)} , שאותה מסמנים בסימון Inn ( G ) {\displaystyle {\text{Inn}}(G)} . הפונקציה G → Aut ( G ) {\displaystyle G\to {\text{Aut}}(G)} המעתיקה את האיבר g {\displaystyle g} לאוטומורפיזם ההצמדה γ g : x ↦ g x g − 1 {\displaystyle \gamma _{g}:x\mapsto gxg^{-1}} היא הומומורפיזם, שהתמונה שלו היא כמובן Inn ( G ) {\displaystyle {\text{Inn}}(G)} , והגרעין שלו הוא המרכז Z ( G ) {\displaystyle Z(G)} של G {\displaystyle G} . לפי משפט האיזומורפיזם הראשון, Inn ( G ) ≅ G / Z ( G ) {\displaystyle {\text{Inn}}(G)\cong G/Z(G)} . אם G בעלת מרכז טריוויאלי, אז יש שיכון G ↪ Aut ( G ) {\displaystyle G\hookrightarrow {\text{Aut}}(G)} . אם השיכון הזה הוא על, החבורה שלמה. כאשר G בעלת מרכז טריוויאלי, גם חבורת האוטומורפיזמים בעלת מרכז טריוויאלי. עובדה זו מגדירה את "מגדל חבורות האוטומורפיזמים" G ↪ Aut ( G ) ↪ Aut 2 ( G ) ↪ ⋯ {\displaystyle G\hookrightarrow {\text{Aut}}(G)\hookrightarrow {\text{Aut}}^{2}(G)\hookrightarrow \cdots } . לפי משפט של Wielandt, המגדל הזה סופי לכל חבורה סופית (בעלת מרכז טריוויאלי). אוטומורפיזם שאינו פנימי נקרא "חיצוני". תוך שיבוש קל של הטרמינולוגיה, חבורת המנה Aut ( G ) / Inn ( G ) {\displaystyle {\text{Aut}}(G)/{\text{Inn}}(G)} נקראת חבורת האוטומורפיזמים החיצוניים של G {\displaystyle G} . לחבורה אבלית אין אוטומורפיזם פנימי לא טריוויאלי, אבל כאשר המרכז קטן (ובפרט, כאשר הוא טריוויאלי), לא פשוט לבנות אוטומורפיזמים חיצוניים, ובדרך כלל חבורת האוטומורפיזמים החיצוניים קטנה ביחס לחבורה. חבורה בת מרכז טריוויאלי ונטולת אוטומורפיזמים חיצוניים נקראת חבורה שלמה. חבורת האוטומורפיזם של חבורת השלמים החיבורית ( Z , + ) {\displaystyle (\mathbb {Z} ,+)} היא { id , − 1 } {\displaystyle \{{\text{id}},-1\}} כאשר id {\displaystyle {\text{id}}} הוא אוטומורפיזם הזהות ו- − 1 {\displaystyle -1} הוא האוטומורפיזם השולח כל z ∈ Z {\displaystyle z\in \mathbb {Z} } ל- − z ∈ Z {\displaystyle -z\in \mathbb {Z} } . מאחר שזו חבורה אבלית, Inn ( Z ) = { id } {\displaystyle {\text{Inn}}(\mathbb {Z} )=\{{\text{id}}\}} היא חבורה טריוויאלית. חבורת האוטומורפיזמים של החבורה הציקלית מסדר n {\displaystyle n} , שסימונה Z / n Z {\displaystyle \mathbb {Z} /n\mathbb {Z} } , היא חבורת אוילר מסדר n {\displaystyle n} וסימונה U n {\displaystyle U_{n}} . אם p {\displaystyle p} ראשוני, חבורת האוטומורפיזמים של המכפלה הישרה ( F p ) n {\displaystyle (\mathbb {F} _{p})^{n}} היא חבורת המטריצות GL n ( F p ) {\displaystyle {\text{GL}}_{n}(\mathbb {F} _{p})} . אוטומורפיזם
משפך

מַשְׁפֵּךְ הוא כלי עזר למזיגת נוזלים או מוצקים גרגיריים ואבקתיים לתוך כלי קיבול בעל פייה צרה או לא נוחה למזיגה. המשפך נועד למנוע שפיכה אל מחוץ לכלי הקיבול. המשפך הוא צינור בעל צורה חרוטית, כשהחלק הצר נועד להיכנס לתוך פיית כלי הקיבול, והרחב למזיגת החומר. המשפך עשוי לרוב מפלסטיק, פלדת אל-חלד או זכוכית. החומר המשמש את המשפך לא אמור להגיב עם החומר המועבר. מסיבה זו, נירוסטה או זכוכית שימושיים בהעברת דיזל, בעוד משפכי פלסטיק נפוצים במטבח. ישנם משפכים בעלי פייה צרה גמישה, שנועדו למזיגה לתוך פתחים לא אופקיים, למשל, מכל דלק של מכונית. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
פואבלו

פּוּאֶבּלוֹ (Pueblo) היא קהילה מסורתית של אינדיאנים בחלק הדרום-מערבי של ארצות הברית. הקהילות ידועות ברחבי העולם בשל הבניינים העשויים מלבני חומר, המכונים לעיתים בשם "פואבלוס", למרות שכיום רק בחלק קטן מהפואבלוס יש בניינים מסוג זה. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
כיילה

האם התכוונתם ל... כיילה – אחד מהכינויים לקהילת ביתא ישראל כיילה – שפת אגאו שדוברה בפי ביתא ישראל.
דה הבילנד קנדה דאש 6 טווין אוטר

דה הבילנד DHC-6 טווין אוטר (באנגלית: de Havilland Canada DHC-6 Twin Otter) הוא מטוס נוסעים/שרות דו מנועי, טורבופרופ מתוצרת דה הבילנד קנדה, בעל יכולת המראה ונחיתה קצרה (STOL (אנ')) . המטוס יכול לשאת עד 20 נוסעים. המטוס מתוכנן להמראות ונחיתות ממסלולי עפר. ניתן להתקין על כן הנסע של המטוס, במקום הגלגלים, מגלשי סקי, מצופים או כן נסע אמפיבי. יכולת המטוס לשיעורי נסיקה/צלילה גבוהים מאפשרת שימושים כמו הטסת צנחנים ופינוי רפואי. חברת דה הבילנד קנדה ((אנ')) התחילה לפתח את אב הטיפוס של המטוס, כתחליף דו מנועי ל-DHC-3 החד מנועי, ב-1964. ב-20.5.1965 טס האבטיפוס (CF-DHC-X) את טיסתו הראשונה. בתהליך הפיתוח יוצרו שישה אבות טיפוס. בשנת 1967 נמסרו המטוסים הסדרתיים הראשונים מסדרה 100-. מאז, יוצרו על ידי חברת דה הבילנד קנדה 844 מטוסים סדרתיים, שחלקם עדיין פעילים ברחבי העולם. בשנת 1988 הפסיקה החברה את יצור הדגם וסגרה את קו הייצור בקנדה. כלי הייצור נרכשו על ידי חברת Viking Air (אנ') מ British Columbia (אנ'), שהחלה לייצר חלקי חילוף לדגם. בשנת 2005 רכשה וייקינג אייר את רישיון הסוג (TYPE CERTIFICATE(אנ')) מחברת בומברדייה איירוספייס (BOMBADIER AEROSPACE(אנ')ׂ), שקנתה את דה הבילנד מידי חברת בואינג ב-1992. לאחר מכן רכשה החברה את רישיונות הסוג של כל דגמי DHC מ 1- עד 7-. בשנת 2007 החליטה וייקינג אייר לחדש את יצורו של הדגם בגרסה 400-. המטוס הראשון נמסר ללקוח ב-2010 ועד 2015 יוצרו ונמסרו 75 מטוסים. למטוס נבנו שלש גרסאות. DHC-6 100 ו DHC-6 200 על ידי De Havilland Canada (אנ') ו DHC-6 300 על ידי Viking Air (אנ'). רישום: 4X-AHP - סדרה 100. משרת את חברת עיט שירותי תעופה ותיירות למטרות הצנחה בשדה תימן. בעבר שירת המטוס כמטוס נוסעים בטיסות הקו תל אביב - ראש פינה של עיט שירותי תעופה. רישום: 4X-AHZ - סדרה 300. שרת את חברת ארקיע מאפריל 1989 ועד מאי 1997. כינויו בארקיע היה "מצדה" והוא שימש לטיסות קו פנים ארציות ולטיסות הנאה בשמי הארץ. 4X-AHP: בשנת 1996 - תאונה בנחיתה במנחת פיק שברמת הגולן 4X-AHP: בשנת 2007 - תקרית בטיחותית במסגרת הצנחות בשדה תימן מדיה וקבצים בנושא דה הבילנד קנדה דאש 6 טווין אוטר בוויקישיתוף אתר האינטרנט הרשמי של דה הבילנד קנדה דאש 6 טווין אוטר טווין אוטר 4X-AHZ TWIN OTTER ARCHIVES VIKING AIR TWIN OTTER TWIN OTTER -400 PERFORMANCE DHC6-300 SPECIFICATIONS DHC6-100 SPECIFICATIONS חוקר ראשי משרד התחבורה, דו"ח חקירה בטיחותית (ארכיון)
מבחן נהיגה

האם התכוונתם ל... טסט נהיגה מבחן נהיגה עיוני בישראל מבחן נהיגה מעשי בישראל